4η ΣΥΝΑΝΤΗΣΗ ΧΟΡΩΔΙΩΝ ΔΑΥΛΕΙΑΣ
2017-08-09 20:30 (Europe/Athens)
Η Χορωδία Δαύλειας οργανώνει τη 4η ΣΥΝΑΝΤΗΣΗ ΧΟΡΩΔΙΩΝ ΔΑΥΛΕΙΑΣ, σε συνεργασία με το Δήμο Λεβαδέων και τη Τοπική Κοινότητα Δαύλειας.
Η Χορωδιακή συνάντηση θα γίνει το Σάββατο 9 Σεπτεμβρίου 2017 στη Πλατεία της Δαύλειας στις 19:30.
Συμμετέχουν οι Χορωδίες: Μικτή ΧΟΡΩΔΙΑ ΔΗΜΟΥ ΜΕΓΑΡΩΝ, ΠΑΙΔΙΚΗ ΧΟΡΩΔΙΑ Ι.Ν. Αγ. Βαρβάρας Αργυρούπολης, Μικτή Χορωδία ΟΡΦΕΑΣ ΑΓΙΟΥ ΚΩΝΣΤΑΝΤΙΝΟΥ, ΧΟΡΩΔΙΑ ΔΑΥΛΕΙΑΣ και η ΠΑΙΔΙΚΗ ΧΟΡΩΔΙΑ ΔΑΥΛΕΙΑΣ.
Καλλιτεχνικός διευθυντής της Χορωδιακής συνάντησης είναι ο μαέστρος των Χορωδιών του Δικηγορικού Συλλόγου Αθηνών και της Δαύλειας, Δημήτρης Καρούζος.

Καντάδα στο μπαλκόνι της (Κεφαλλονιά)
2017-08-12 - 2017-08-13
Κεφαλλονιά

Καντάδα στο μπαλκόνι της (Λευκάδα)
2017-08-13 - 2017-08-14
Λευκάδα

4ο Σεμινάριο Διεύθυνσης Χορωδίας Και Χορωδιακού Τραγουδιού
2017-08-20 - 2017-08-23
Το Κέντρο Μουσικής Εκπαίδευσης Και Πράξης Βορείου Αιγαίου Και Η Χορωδία Animato Διοργανώνουν Για Τέταρτη Συνεχή Χρονιά, Το 4ο Σεμινάριο Διεύθυνσης Χορωδίας Και Χορωδιακού Τραγουδιού Από 22 Με 26 Αυγούστου Στη Μυτιλήνη.
Στη διάρκεια του σεμιναρίου η Dr. Therees Hibbard, καθηγήτρια στο St. Olaf College των ΗΠΑ, θα παρουσιάσει τη μέθοδο διδασκαλίας χορωδίας, γνωστή ως BodySinging, την οποία η ίδια έχει αναπτύξει συνδυάζοντας στοιχεία χορού και κίνησης με το χορωδιακό τραγούδι. Το σεμινάριο θα περιλαμβάνει καθημερινά μία πρωινή και μία απογευματινή συνάντηση στις οποίες θα περιλαμβάνονται διαλέξεις σχετικά με τη χορωδιακή τεχνική, ανοιχτές πρόβες καθώς και μαθήματα διεύθυνσης χορωδίας για τους ενδιαφερόμενους μαέστρους. Το σεμινάριο θα κλείσει με μία ανοιχτή στο κοινό συναυλία στην οποία θα διευθύνουν η διδάσκουσα και οι συμμετέχοντες επιμορφούμενοι μαέστροι.
Μία καινοτομία του φετινού σεμιναρίου είναι τα προσεμιναριακά μαθήματα διεύθυνσης που απευθύνονται σε αρχάριους μαέστρους και θα λάβουν χώρα από 20 έως 22 Αυγούστου το πρωί. Σε αυτά τα μαθήματα, υπό την καθοδήγηση του Αντώνη Βερβέρη, θα καλυφθούν τα πιο βασικά στοιχεία διεύθυνσης (σχήματα διεύθυνσης, εναρκτήρια κίνηση, κόψιμο, είδη διεύθυνσης κτλ), για όσους θέλουν να παρακολουθήσουν το σεμινάριο ως μαέστροι αλλά νιώθουν ότι δεν είναι έτοιμοι ή χρειάζονται κάποια επανάληψη.

1ο Παγκόσμιο Μουσικολογικό Συνέδριο
2017-08-24 - 2017-08-28
«Η Ελληνική Μουσική από την αρχαιότητα μέχρι τις μέρες μας»
Χώρος διεξαγωγή: στις εγκαταστάσεις της Ολυμπιακής Ακαδημίας στην Ολυμπία και είναι υπό την Αιγίδα του Πρόεδρου της Ελληνικής Δημοκρατίας κ. Προκόπη Παυλόπουλου

23ο Φεστιβάλ Δήμου Παπάγου – Χολαργού
2017-08-28 - 2017-09-26
Το Φεστιβάλ Δήμου Παπάγου – Χολαργού μας προσκαλεί και αυτό το καλοκαίρι να παρακολουθήσουμε ένα πρόγραμμα πολυποίκιλο, με εκδηλώσεις υψηλής ποιότητας και αισθητικής.

Το κορυφαίο πολιτιστικό γεγονός της πόλης ξεκινά και αυτό το καλοκαίρι με ένα πλούσιο πρόγραμμα καλλιτεχνικών δραστηριοτήτων από τον κόσμο του θεάτρου, της μουσικής και της λαϊκής μας παράδοσης, αποτελώντας θεσμό, τόσο για την τοπική κοινωνία, όσο και για όλη την Αττική.

Αναλυτικές πληροφορίες: http://festival.dpapxol.gov.gr/

16ο Φεστιβάλ Θρησκευτικής Μουσικής Πάτμου
2017-08-29 - 2017-09-04
Το 16ο Φεστιβάλ Θρησκευτικής Μουσικής Πάτμου, με καλλιτεχνικό διευθυντή τον Άλκη Μπαλτά, διοργανώνεται από την Τρίτη 29 Αυγούστου έως και την Κυριακή 3 Σεπτεμβρίου 2017, στον υπαίθριο χώρο του Ιερού Σπηλαίου της Αποκάλυψης, με ελεύθερη είσοδο, προσφέροντας στους επισκέπτες μοναδικές βραδιές μουσικής μέθεξης.

Ιδιαίτερο και πρωτότυπο, το Φεστιβάλ Θρησκευτικής Μουσικής Πάτμουξεχωρίζει για τον μοναδικό χαρακτήρα του ως Φεστιβάλ Θρησκευτικής Μουσικής, που πλαισιώνεται αρμονικά από τους ιερούς τόπους του νησιού και την πανέμορφη φύση. Παράλληλα για τους επιλεγμένους καλλιτέχνες-ερμηνευτές που φιλοξενεί, κάθε χρόνο, οι οποίοι και παρουσιάζουν τα ωραιότερα μουσικά έργα της ορθόδοξης, της καθολικής αλλά και της λαϊκής μουσικής παράδοσης. Δεκαέξι χρόνια τώρα η Πάτμος αποτελεί το ιδανικό σημείο συνάντησης τέχνης και πνευματικότητας που βρίσκουν την καλύτερή τους έκφραση σε έναν ιερό χώρο ο οποίος ανακηρύχτηκε Μνημείο Παγκόσμιας Κληρονομιάς από την UNESCO: το Σπήλαιο όπου ο Ιωάννηςέγραψε την Αποκάλυψη.
Στο φετινό 16ο Φεστιβάλ Θρησκευτικής Μουσικής με μεγάλο ενδιαφέρον αναμένονται τόσο η Βυζαντινή Χορωδία «Ρωμανός ο Μελωδός» της Ιεράς Μητροπόλεως Λεμεσού και σύνολο παραδοσιακών οργάνων όσο και η σύνθεση «Ο Δανιήλ στον λάκκο των λεόντων» του Άλκη Μπαλτά, που θα ερμηνευτεί από την Ορχήστρα του Φεστιβάλ Πάτμου και Οκταμελές Φωνητικό Σύνολο. Για τους μικρούς αλλά και τους μεγάλους φίλους του Φεστιβάλ, ο καραγκιοζοπαίκτης Θοδωρής Κωστιδάκης, σε συνεργασία με την Ορχήστρα του Φεστιβάλ, οδηγεί τα βήματα του Καραγκιόζη σε μία συναυλία, ενώ ο Δώρος Δημοσθένους αποκαλύπτει μια άλλη πλευρά του Έλβις Πρίσλεϊ ερμηνεύοντας τα θρησκευτικά τραγούδια, τα γκόσπελ που αγαπούσε ο διάσημος τραγουδιστής. Σε μία πρωτότυπη βραδιά φλάουτου-βιμπράφωνου και φωνής, η Άρτεμις Μπόγρη θα ερμηνεύσει έργα-προσευχές των συνθετών Μπαχ, Χέντελ, Φορέ, Βέρντι κ.ά., και το Φεστιβάλ θα κλείσει με μία ακόμη μεγάλη συμμετοχή: για πρώτη φορά επισκέπτεται την Πάτμο η Μπάντα της Φιλαρμονικής Εταιρείας Κέρκυρας (Παλαιάς), ο παλαιότερος μουσικο-εκπαιδευτικός οργανισμός στην Ελλάδα (1840). Η Ορχήστρα Πνευστών οργάνων της Κέρκυρας, αποτελούμενη από 50 μουσικούς, θα ερμηνεύσει θρησκευτικά έργα Ελλήνων και ξένων συνθετών σε ένα εξαιρετικά ενδιαφέρον μουσικό πρόγραμμα.
Περισσότερες πληροφορίες στην ιστοσελίδα www.patmosfestival.gr

46ο Φεστιβάλ Βιβλίου
2017-09-01 - 2017-09-18
«Βιβλίο – Θέατρο – Κινηματογράφος» είναι το κεντρικό αφιέρωμα του 46ου Φεστιβάλ Βιβλίου, που ανοίγει για το κοινό την Παρασκευή 1 Σεπτεμβρίου, στο Ζάππειο, ενώ την Δευτέρα 4 του μήνα, στις 8 το βράδυ, θα πραγματοποιηθούν τα επίσημα εγκαίνια από τον Πρόεδρο της Δημοκρατίας, Προκόπη Παυλόπουλο.
Το Φεστιβάλ, που θα διαρκέσει μέχρι τις 17 Σεπτεμβρίου, διοργανώνεται από τον Σύνδεσμο Εκδοτών Βιβλίου (ΣΕΚΒ) σε συνεργασία με την Ελληνική Εθνική Επιτροπή της UNICEF, την ΕΡΤ, το Εθνικό Θέατρο, το Κρατικό Θέατρο Βορείου Ελλάδος (ΚΘΒΕ) και το Θέατρο Τέχνης Κάρολου Κουν.

ΑΠΕ-ΜΠΕ/ΠΑΝΤΕΛΗΣ ΣΑΙΤΑΣ

Τελεί δε υπό την αιγίδα του υπουργείου Πολιτισμού και Αθλητισμού, του δήμου Αθηναίων και του Ελληνικού Ιδρύματος Πολιτισμού, καθώς και την υποστήριξη του Οργανισμού Πολιτισμού, Αθλητισμού και Νεολαίας του δήμου Αθηναίων (ΟΠΑΝΔΑ).
Στο πλαίσιο του κεντρικού αφιερώματος θα πραγματοποιηθούν, μεταξύ άλλων, οι εκδηλώσεις «Η ΕΡΤ και η συμβολή της στο βιβλίο, το θέατρο και τον κινηματογράφο», «Από τη σελίδα στη σκηνή και ο ρόλος ενός κρατικού θεάτρου σε μια εποχή αλλαγών», «Θέατρο Τέχνης – Έλληνες θεατρικοί συγγραφείς τα τελευταία 30 χρόνια», όπως και «Βιβλίο, κινηματογράφος και κινηματογραφική εκπαίδευση».
Επίσης, θα πραγματοποιηθούν αφιερώματα στον Νίκο Καζαντζάκη και στην επέτειο των 100 χρόνων από την Οκτωβριανή Επανάσταση, ενώ θα υπάρξουν και πολλές συζητήσεις για οικονομικά, πολιτικά και λογοτεχνικά θέματα, με αφορμή τις προγραμματισμένες βιβλιοπαρουσιάσεις.

Το ΚΘΒΕ σε συνεργασία με τον ΣΕΚΒ, θα πραγματοποιήσει την εκδήλωση με τίτλο «Από τη σελίδα στη σκηνή και ο ρόλος ενός κρατικού θεάτρου σε μια εποχή αλλαγών».
Το βιβλίο χρωστάει ένα μεγάλο κεφάλαιο στη σκηνή και την οθόνη, που έδωσαν την αφορμή να αναπτυχθεί μια πλούσια βιβλιογραφία γύρω από τις δύο αυτές τέχνες.
Στο πλαίσιο αυτής της εκδήλωσης, ηθοποιοί του ΚΘΒΕ θα παρουσιάσουν, με τη μορφή θεατρικού αναλογίου, αποσπάσματα από παραγωγές του ρεπερτορίου του Καλλιτεχνικού Προγραμματισμού του ΚΘΒΕ της θεατρικής περιόδου 2017-2018. Συμμετέχουν σκηνοθέτες παραστάσεων του ΚΘΒΕ και οι ηθοποιοί: Μομώ Βλάχου, Γιώργος Γλάστρας, Ανδρέας Κουτσουρέλης, Χρήστος Μαστρογιαννίδης, Κλειώ-Δανάη Οθωναίου, Μαριάνθη Παντελοπούλου, Έφη Σταμούλη, Γιάννης Στάνκογλου, Κωνσταντίνος Χατζησάββας. Την εκδήλωση συντονίζει και σχολιάζει ο Σάββας Πατσαλίδης.

Η εκδήλωση θα πραγματοποιηθεί το Σάββατο 2 Σεπτεμβρίου, στις 8.30 το βράδυ, στον χώρο των εκδηλώσεων του 46ου Φεστιβάλ Βιβλίου.
Ώρες λειτουργίας: Δευτέρα-Πέμπτη: 18:00 – 22:30
Παρασκευή & Σαββάτο: 18:00 – 23:00
Κυριακή: 10:30 – 15:00 & 18:00 – 22:30

39th International Music Festival of Santorini
2017-09-03 - 2017-09-18
Αναλυτικές πληροφορίες: https://www.santorinimusicfestival.gr/festival-program

2ND CORFU INTERNATIONAL FESTIVAL & CHOIR COMPETITION
2017-09-12 - 2017-09-17
Αναλυτικές πληροφορίες:
http://www.interkultur.com/events/2018/corfu/

3ο Φεστιβάλ Παιδικών Χορωδιών Καλλιτεχνήματα
2017-09-29 22:00
Σας προσκαλούμε να συμμετάσχετε στο «3ο Φεστιβάλ Παιδικών Χορωδιών Καλλιτεχνήματα» που θα λάβει χώρα την 29η Σεπτεμβρίου 2017 και ώρα 21:00 στο Βεάκειο Θέατρο Πειραιά.
Για περισσότερες πληροφορίες ακολουθήστε τον παρακάτω σύνδεσμο:
ΠΡΟΣΚΛΗΣΗ ΣΥΜΜΕΤΟΧΗΣ

2ος Διεθνής Διαγωνισμός & Φεστιβάλ Χορωδιών Καλαμάτας
2017-10-11 - 2017-10-18
Ο 2ος Διεθνής Διαγωνισμός και Φεστιβάλ Χορωδιών, τον οποίον ο Δήμος Καλαμάτας διοργανώνει σε συνεργασία με τον διεθνώς αναγνωρισμένο πολιτιστικό οργανισμό Interkultur, φιλοδοξούμε να αποτελέσει τη συνέχεια της πρώτης διοργάνωσης, που διεξήχθη από 14 έως 18 Οκτωβρίου 2015, με εξαιρετική επιτυχία. Ο Διεθνής Διαγωνισμός και Φεστιβάλ Χορωδιών Καλαμάτας του 2015 υπήρξε ένα πραγματικό πανηγύρι της χορωδιακής μουσικής, που απέδειξε ότι μπορούμε και υπό δύσκολες οικονομικές συνθήκες να διοργανώνουμε διεθνείς πολιτιστικές εκδηλώσεις, μέσα από τις οποίες προβάλλεται ο ελληνικός πολιτισμός και η πατρίδα μας. Οι ελληνικές χορωδίες κατέκτησαν σ’ αυτόν πολλές και σημαντικές διακρίσεις, αποσπώντας το δίκαιο έπαινο και το θαυμασμό του κοινού και των συμμετεχόντων από άλλες χώρες, ενώ ταυτόχρονα προέβαλλαν τη σημαντική δουλειά που γίνεται στην Ελλάδα, στο χώρο της χορωδιακής μουσικής.
Την ίδια στιγμή, χορωδίες από έθνη μακρινά και κοντινά, από την Κίνα, τη Ρωσία και τη Βραζιλία, αλλά και πολλές χώρες της Ευρώπης, είχαν την ευκαιρία να δείξουν τα πολιτιστικά τους επιτεύγματα και, σε πνεύμα ευγενούς άμιλλας, να διαγωνισθούν για να κατακτήσουν τη διάκριση.
Η μεγάλη παρέλαση των χορωδιών στο κέντρο της Καλαμάτας και η τελετή έναρξης, ο διαγωνισμός στο λαμπρό Μέγαρο Χορού Καλαμάτας και στην ιστορική Κεντρική Σκηνή του ΔΗΠΕΘΕ Καλαμάτας, οι συναυλίες φιλίας στο κέντρο της πόλης, οι εντυπωσιακές συναυλίες gala, ο διαγωνισμός θρησκευτικής μουσικής στον Ιερό Ναό Παμμεγίστων Ταξιαρχών, η θαυμάσια τελετή λήξης στο κλειστό γυμναστήριο «Τέντα», όπου πάνω από 2.000 χορωδοί οδήγησαν το κοινό σε μυσταγωγία, αποδίδοντας «Ένα το χελιδόνι» και «Με το λύχνο του άστρου», μεταξύ άλλων, συγκροτούν το εξαιρετικό σύνολο του πρώτου Διαγωνισμού, την επιτυχία του οποίου επιθυμούμε να επαναλάβουμε φέτος.
Η Καλαμάτα είναι μια πόλη όμορφη, φιλική και ασφαλής, της οποίας την πεντακάθαρη θάλασσα μπορεί να απολαύσει κανείς ακόμη και τον Οκτώβριο. Είναι μια πόλη με θαυμάσια ρυμοτομία και υποδομές, με πλατείες και δίκτυο ποδηλατοδρόμων, ενώ μπορεί κανείς να περπατήσει από το Κάστρο μέχρι την Παραλία μέσα από έναν πεζόδρομο μήκους 5 χιλιομέτρων.
Το σημαντικότερο γεγονός στη μακρά ιστορική διαδρομή της Καλαμάτας είναι η έναρξη της Ελληνικής Επανάστασης, το 1821, που ευλογήθηκε στο βυζαντινό Ιερό Ναό των Αγίων Αποστόλων. Δίπλα του βρίσκεται το Αρχαιολογικό Μουσείο Μεσσηνίας, λίγο παραπέρα το Στρατιωτικό και το Λαογραφικό Μουσείο, ενώ το νέο απόκτημα της πόλης είναι το λαμπρό Μουσείο Παραδοσιακής Φορεσιάς του Λυκείου των Ελληνίδων Καλαμάτας, εφάμιλλο των καλυτέρων παγκοσμίως.
Η πρόσβαση στην Καλαμάτα είναι ευχερέστατη, μέσα σε 2 ώρες από την Αθήνα, μέσω του νέου αυτοκινητοδρόμου, που προσφέρει άνεση και ασφάλεια.
Η Καλαμάτα περιμένει τις ελληνικές χορωδίες, για να μετάσχουν στο 2ο Διεθνή Διαγωνισμό και Φεστιβάλ Χορωδιών, μεταξύ 11 και 15 Οκτωβρίου 2017, λαμπρύνοντας τις εκδηλώσεις με τις φωνές τους και τη σκηνική τους παρουσία.
Η συμμετοχή μιας χορωδίας μπορεί, επίσης, να αποτελέσει ευκαιρία να θαυμάσουν τα μέλη της την πόλη, τα αξιοθέατα και τις ομορφιές της. Επίσης, μπορούν να χρησιμοποιήσουν την Καλαμάτα ως βάση για τις εκδρομές τους στην αρχαία Μεσσήνη, το ανάκτορο του Νέστορα κοντά στη Χώρα, την Πύλο, τη Μεθώνη και την Κορώνη, τη Μάνη και τον Μυστρά, την αρχαία Ολυμπία.
Οι χορωδίες μπορούν να δηλώσουν τη συμμετοχή τους μέσω της ιστοσελίδας www.interkultur.com καθώς η Interkultur προσφέρει για τις ελληνικές χορωδίες το χαμηλότερο οικονομικό πακέτο συμμετοχής, ενώ βρίσκεται στη διάθεσή τους για μια λύση που θα συμβαδίζει με τις ανάγκες τους (π.χ. σε περίπτωση που δεν μπορούν να παραμείνουν καθ’ όλη τη διάρκεια του Διαγωνισμού [4 διανυκτερεύσεις]). Σημειώνεται ότι οι χορωδίες που εδρεύουν σε απόσταση μέχρι 200 χιλιόμετρα από την Καλαμάτα μπορούν να πληρώσουν μόνο το τέλος εγγραφής κατά κατηγορία και μία κατ’ άτομο συμμετοχή και να φροντίσουν οι ίδιες για τη διαμονή τους.
Ελπίζουμε ότι πολλές ελληνικές χορωδίες θα ανταποκριθούν θετικά στην πρόσκλησή μας. Θα χαρούμε να τις δούμε στην Καλαμάτα, στο 2ο Διεθνή Διαγωνισμό και Φεστιβάλ Χορωδιών, να καμαρώσουμε τα επιτεύγματά τους στη χορωδιακή μουσική και να τις χειροκροτήσουμε!

6ο Χορωδιακό Φεστιβάλ του Καλλιτεχνικού και Πολιτιστικού Σωματείου Κηφισιάς «Απόλλων Μουσηγέτης»
2017-10-21 - 2017-10-23 | Πολιτιστικό Κέντρο Δήμου Κηφισιάς, Αθήνα, Ελλάδα
Το Σάββατο 21 και την Κυριακή 22 Οκτωβρίου 2017 θα πραγματοποιηθεί 6ο Χορωδιακό Φεστιβάλ του Καλλιτεχνικού και Πολιτιστικού Σωματείου Κηφισιάς «Απόλλων Μουσηγέτης» στην Αίθουσα Δημαρχείου Κηφισιάς «Δήμαρχος Βασ Γκατσόπουλος» (Διονύσου και Μυρσίνης).
Η εκδήλωση τελεί υπό την αιγίδα του ΝΠΔΔ Πολιτισμού και Αθλητισμού του Δήμου Κηφισιάς.
Είσοδος ελεύθερη.
Αρχική ανάρτηση.
Το γυναικείο σύνολο της χορωδίας Ambitus Λεοντείου Λυκείου Ν.Σμύρνης θα συμμετέχει την Κυριακή 22/10 με το παρακάτω πρόγραμμα:
1. Sanctus (A.Caplet)
2. Ave Maria (C.Gumi)
3. Ave verum corpus (F.Poulenc)
4. Ave Regina caelorum (R.Dubra)
5. Τέσσερα Τραγούδια της Αγάπης: Βουνά μην πρασινίζετε / Δεντρί του
Παραδείσου (I.Χαλιάσας)
6. Νανούρισμα (Σ.Λασκαρίδης – στ. Σάντη Κοντακτσή)
Πιάνο: Μιχάλης Χανός
Διδασκαλία – Διεύθυνση: Κατερίνα Βασιλικού

4ο Σεμινάριο Χορωδιακής Μουσικής Στέγης
2017-11-10 - 2017-11-13
4ο Πανελλήνιο Σεμινάριο στη Λάρισα με τον Αντώνη Κοντογεωργίου

Αναλυτικές πληροφορίες στη σελίδα του Σεμιναρίου.

4o Διεθνές Χορωδιακό Φεστιβάλ Ναύπλιο Artiva
2017-11-15 - 2017-11-20

8ο Διεθνές Φεστιβάλ Μουσικής
2017-11-17 - 2017-11-20
Ο Σύνδεσμος Φιλαρμονικών Χορωδιών Ελλάδος είναι ο πρώτος πανελλαδικά σύλλογος που οργάνωσε και πραγματοποίησε Φεστιβάλ Φιλαρμονικών και Ορχηστρών στην Αθήνα, Θεσσαλονίκη και σε άλλες μεγάλες πόλεις της Ελλάδας. Iδρύθηκε το 2000 από μία ομάδα καθηγητών μουσικής με στόχο την διάδοση της πολυφωνικής μουσικής μέσω συναυλιών, Φεστιβάλ, μουσικών σεμιναρίων της χορωδιακής και ορχηστρικής μουσικής. Αποτελείται από επταμελές διοικητικό συμβούλιο και πεντακόσια μέλη από την Ελλάδα και το εξωτερικό.
Ο Σύνδεσμος Φιλαρμονικών-Χορωδιών Ελλάδος προκηρύσσει το 8ο Διεθνές Φεστιβάλ Μουσικής στη Θεσσαλονίκη στην Αίθουσα Φίλων Μουσικής του Μεγάρου Μουσικής Θεσσαλονίκης.
Στο φεστιβάλ μπορούν να πάρουν μέρος Φιλαρμονικές Μπάντες, πολυφωνικές Χορωδίες, κάθε είδους Ορχήστρες καθώς και τμήματα Μπαλέτων. Το Φεστιβάλ θα είναι ολοήμερο και θα διεξαχθεί στις 17,18 και 19 Νοεμβρίου του 2017.
Για πληροφορίες και συμμετοχές απευθυνθείτε είτε στο e-mail του Σ.Φ.Χ.Ε. s.f.x.e.1@hotmail.com ή στην ιστοσελίδα του Σ.Φ.Χ.Ε. http://philharmonic6.webnode.gr/ καθώς και στη Γραμματεία του Συνδέσμου 6981308672.
To φεστιβάλ τελεί υπό την αιγίδα των: Υπουργείο Πολιτισμού, Οικονομίας καθώς και του O.Μ.Μ.Θ.

Αφιέρωμα στο Νίκο Γκάτσο (Τρίπολη)
2017-11-24 - 2017-11-28 | Μαλλιαροπούλειο Δημοτικό Θέατρο Τρίπολης, Πλατεία Πετρινού, Τρίπολη, Ελλάδα
4ήμερο (24, 25, 26 και 27 Νοέμβρη 2017) με ποικίλες εκδηλώσεις (χορωδίες, ομιλίες, κοντσέρτα…), στην καρδιά της πόλης, το Μαλλιαροπούλειο θέατρο!
Θέλουμε, να πιστεύουμε, ότι ο λαός της Τρίπολης και της Αρκαδίας, όπως και ο Δήμος Τρίπολης και η Περιφέρεια -Αντιπεριφέρεια- Πελοποννήσου θ’ αγκαλιάσει τον καινούργιο θεσμό, κάτι, που, πριν από χρόνια, έπρεπε να είχε ανεβεί στις ράγες…· όμως, “ποτέ δεν είναι αργά” για μια σοβαρή θέσπιση και διοργάνωση από έναν, εξίσου, σοβαρό, και γνώστη του αντικειμένου, καλλιτεχνικό φορέα, όπως είναι η Χ.Τ….
Ήταν καιρός να υλοποιήσουμε κάτι το μεγάλο και αντάξιο του ΝΙΚΟΥ ΓΚΑΤΣΟΥ, του δικού μας Ν. ΓΚ., τον οποίο τιμούν άλλες πόλεις, κι εμείς, αν και καταδικός μας, πλην αυτού του Ασεάτικου θερινού με τον Μητσιά… ουδέν άλλο!
Για περισσότερες λεπτομέρειες, η Χ.Τ. θα επανέλθει, μέσα στον Οκτώβρη, για Πρόγραμμα, ονόματα κ.λ.π.

Διεθνές Σεμινάριο Μουσικοπαιδαγωγικού Συστήματος Kodály
2017-11-25 10:00 - 2017-11-26 17:00 | Ωδείο Kodály, Κύπρου 61, Χαλάνδρι, 15233, Ελλάδα
Η Πρεσβεία της Ουγγαρίας στην Αθήνα σε συνεργασία με το Ωδείο Kodály
και το Ινστιτούτο Kodály της Μουσικής Ακαδημίας Liszt (Ουγγαρίας)
διοργανώνει ΔΙΕΘΝΕΣ ΣΕΜΙΝΑΡΙΟ Μουσικοπαιδαγωγικού Συστήματος Kodály
το Σάββατο 25 και την Κυριακή 26 Νοεμβρίου 2017, 10 π.μ. – 5 μ.μ.
στην Αίθουσα Συναυλιών “Κώστας Πασχάλης” του Ωδείου Kodály
(Κύπρου 61, Χαλάνδρι – Πίσω από τον Εγκέφαλο – Απέναντι από ΟΑΚΑ)
Διδάσκουν:
Dr. László Robert Nemes, Διευθυντής του Ουγγρικού Ινστιτούτου Kodály
Ειρήνη Πατσέα, Μουσικοπαιδαγωγός (ΜΑ Μ.Σ. Kodály)
Μιχάλης Πατσέας, Διευθυντής του Ωδείου Kodály
Συμμετοχή Δωρεάν:
ΜΟΝΟ αφού συμπληρώσετε την ΑΙΤΗΣΗ διαδικτυακά ή στο kodalycon2@gmail.com
Τηλ. επικοινωνίας: 2106824940, 6942488794

Μουσική Εκδήλωση "Αινείτε τον Θεόν εν χορώ και οργάνω"
2017-11-25 20:00 | Συνεδριακό και Πολιτιστικό Κέντρο Πανεπιστημίου Πατρών, Λ. Ιπποκράτους, Πανεπιστημιούπολη Ρίου, Πάτρα, Ρίο, 26504, Ελλάδα
Κορυφαία μουσική εκδήλωση διοργανώνουν από κοινού η πρωινή εφημερίδα των Πατρών «Γνώμη», με αφορμή την συμπλήρωση 45 ετών κυκλοφορίας της στην πόλη μας και ο πολιτιστικός όμιλος «Θεόδωρος Φωκαεύς» για τον εορτασμό των 12 ετών του, πολιτιστικής ιστορίας και μουσικής πορείας, στα πλαίσια των «Πρωτοκλητείων 2017». Πρόκειται για μία μουσική συνάντηση χορωδιακής κα παραδοσιακής, οργανικής μουσικής, το Σάββατο 25 Νοεμβρίου 2017 και ώρα 8.00 μ.μ., στο Συνεδριακό Κέντρο του Πανεπιστημίου Πατρών με τίτλο: «Αινείτε τον Θεόν εν χορώ και οργάνω». Η επίκαιρη αυτή συναυλία θα περιλαμβάνει Βυζαντινά μέλη, θρησκευτικούς ύμνους και παραδοσιακά τραγούδια. Στην εκδήλωση αυτή θα συμμετέχουν η Βυζαντινή – Παραδοσιακή «Θεόδωρος Φωκαεύς» και η ευρωπαϊκή χορωδία των Πατρών «Cantelena», τις οποίες θα πλαισιώσει η πανελληνίως αναγνωρισμένη Ορχήστρα Παραδοσιακών Οργάνων της Φιλαρμονικής Εταιρείας του Ωδείου Πατρών. Την εκδήλωση θα τιμήσει με την παρουσία του ο Σεβασμιώτατος Μητροπολίτης Πατρών κ.κ. Χρυσόστομος, εκπρόσωποι των Εκκλησιαστικών και πολιτικών Αρχών της πόλης μας και πλήθος φιλόμουσων ακροατών. Στην συναυλία, ο Βυζαντινός χορός θα παρουσιάσει επιλεγμένους ύμνους όλου του ενιαυτού από την τελευταία δισκογραφική του παραγωγή «Υμνολογούμεν Ψάλλοντες», ενώ η χορωδία «Cantelena» θα αποδώσει ευρωπαϊκά θρησκευτικούς ύμνους. Και τα δύο μουσικά σχήματα στη συνέχεια θα τραγουδήσουν Ελληνικά, παραδοσιακά και δημοτικά τραγούδια με την συνοδεία των οργάνων της Ορχήστρας Παραδοσιακών Οργάνων της Φιλαρμονικής Εταιρίας του Ωδείου Πατρών, η οποία θα παρουσιάσει και δικό της μουσικό, παραδοσιακό ρεπερτόριο.
Η Βυζαντινή-Παραδοσιακή Χορωδία «Θεόδωρος Φωκαεύς» ιδρύθηκε στην Αποστολική πόλη των Πατρών στις 17 Σεπτεμβρίου 2005, χάρη στην πρωτοβουλία του γνωστού Ορθοπαιδικού ιατρού και προέδρου της Γεωργίου Βέργου και του διακεκριμένου Καθηγητή Βυζαντινής Μουσικής και εξαίρετου Πρωτοψάλτη του Ι. Ν. Αγ. Σοφίας Πατρών Χαράλαμπου Θεοτοκάτου. Περιλαμβάνοντας κυρίως νέους και πολλά υποσχόμενους μελωδούς, αλλά και έμπειρους γνωστούς Ιεροψάλτες της πόλης μας, η καινούργια χορωδία γρήγορα αναδείχθηκε και καθιερώθηκε ως ένα αξιοζήλευτο πολιτιστικό σύνολο στον χώρο της Βυζαντινής – Παραδοσιακής μουσικής της πόλης των Πατρών και της χώρας μας, πραγματοποιώντας έναν ευγενή αγώνα για την διάσωση και διάδοση της Ελληνοχριστιανικής μουσικής μας κληρονομιάς.
Το όνομά της, το πήρε η χορωδία από το μεγάλο δάσκαλο της Βυζαντινής Μουσικής Θεόδωρο Παπαπαράσχου Φωκαέα, ο οποίος υπήρξε Πρωτοψάλτης, Δάσκαλος της Εκκλησιαστικής Μουσικής, κορυφαίος συγγραφέας και εκδότης μουσικών βιβλίων, ακούραστος πρωτεργάτης της Βυζαντινής μας Υμνογραφίας. Το έμβλημα της χορωδίας «Θεόδωρος Φωκαεύς», συνταιριάζει σε μια εικόνα, την Βυζαντινή Εκκλησιαστική μουσική παράδοση με την Ελληνική ταυτότητα του χορού, συνδυάζοντας τον Βυζαντινό αετό και τα σύμβολα των Βυζαντινών Αυτοκρατόρων με την Ελληνική γαλανόλευκη σημαία, απηχώντας την Εκκλησιαστική μουσική παράδοση του Βυζαντίου στην σύγχρονη εποχή.
Στα 12 χρόνια μουσικής της ιστορίας, η Βυζαντινή – Παραδοσιακή χορωδία «Θεόδωρος Φωκαεύς» συμμετείχε με επιτυχία σε σημαντικά πολιτιστικά γεγονότα της πόλης των Πατρών, αλλά και όλης της Ελλάδας και του απανταχού Ελληνισμού. Παράλληλα, στην 12ετή πορεία του ο Βυζαντινός χορός έχει να παρουσιάσει 8 αξιοζήλευτες δισκογραφικές παραγωγές, που καλύπτουν επικαίρως όλες τις μεγάλες εορτές της Χριστιανοσύνης και οι οποίες περιλαμβάνουν επίσης γνωστά επιλεγμένα μέλη όλου του ενιαυτού. Από τη πολιτιστική διαδρομή της χορωδίας, ξεχωρίζουν οι βραβεύσεις της από το Βασιλικό ζεύγος της Σερβίας το 2010, με την «Ύψιστη Μουσική τιμητική διάκριση», η απονομή της «Πατριαρχικής ευλογίας» του Παναγιωτάτου Οικουμενικού Πατριάρχου κ. κ. Βαρθολομαίου το 2012, μετά την επίσημη εκδήλωση – συναυλία του Οικουμενικού Θρόνου που πραγματοποίησε στον Ι. Ν. Αγ. Τριάδος Σταυροδρομίου, στην Κωνσταντινούπολη, η τιμητική μουσική διάκριση που έχει λάβει από την Γαλλική Ακαδημία Επιστημών για τον ψηφιακό δίσκο των «Πρωτοκλητείων 2008», για την μουσική του ποιότητα και την αρτιότητα παραγωγής του, το «Ευεργετήριο γράμμα» του Σεβασμιωτάτου Μητροπολίτου Πατρών κ.κ. Χρυσοστόμου το 2015, για την δεκαετή συμβολή της στην πνευματική και πολιτιστική ζωή της πόλης των Πατρών και της κοινωνίας μας, η ξεχωριστή τιμητική συμμετοχή και διάκριση στο 11ο Διεθνές Φεστιβάλ Αιγαίου, στην Ερμούπολη της Σύρου, τον Ιούλιο του 2015 και η επίσης, ιδιαίτερα επιτυχημένη συμμετοχή της στο φεστιβάλ Βυζαντινών χορωδιών Πελοποννήσου, στο θέατρο Αρχαίων Κλεωνών Νεμέας, τον Ιούλιο του 2016. Φέτος ο χορός είναι υποψήφιος για τα μουσικά βραβεία της Ελληνικής Ακαδημίας Αθηνών, με την αφορμή της νέας του έκδοσης ενός συλλεκτικού, μουσικού λευκώματος 12ετούς πολιτιστικής ιστορίας.
Η χορωδία ‘Cantelena’ είναι μια νέα χορωδία που ιδρύθηκε το Σεπτέμβριο του 2016, ξεκινώντας τη διαδρομή της στα πολιτιστικά δρώμενα της Πάτρας θέλοντας να καλύψει το κενό της σύγχρονης χορωδίας στην πόλη. Στην Cantelena, λειτουργούν τα χορωδιακά τμήματα: Προπαιδική Χορωδία, Παιδική Χορωδία, Μικτή Χορωδία, Studio Φωνητικής, Θεατρική Ομάδα, ενώ λειτουργεί και τμήμα Pre-Junior που αφορά παιδιά ηλικίας 4-6 χρονών.
Στον πρώτο χρόνο λειτουργίας, τα χορωδιακά τμήματά της Cantelena, μεταξύ άλλων, έδωσαν συναυλίες στην Πάτρα, στο Διεθνές Φεστιβάλ του Ναυπλίου, στο Φεστιβάλ του Δ.Ω. Λάρισας και ήταν επίσημη προσκεκλημένη στο Μουσικό Πασχαλινό Φεστιβάλ της Σόφιας, της Βουλγαρίας. Οργάνωσε και πραγματοποίησε το 1ο «Cantelena’s Festival» στην Πάτρα. Συμμετείχε στην Ιστορική Συναυλία «Όλη η Ελλάδα για τον Μίκη Θεοδωράκη» στο Καλλιμάρμαρο Στάδιο της Αθήνας και επίσης συμμετείχε με απόλυτη επιτυχία στο 2ο Διεθνές Διαγωνιστικό Φεστιβάλ Χορωδιών που διοργανώνει η ¨Interkultur¨, στην Καλαμάτα. Καλλιτεχνική υπεύθυνη της Cantelena είναι η μαέστρος κ. Ελένη Παπαδοπούλου-Αραβαντινού, ενώ στο συνοδευτικό πιάνο παίζει η Μαρίνα Μυλωνά.
Η Ορχήστρα Παραδοσιακών Οργάνων δημιουργήθηκε το 2012, ως αποτέλεσμα της ιδρύσεως Τμήματος Ελληνικής Μουσικής και Παραδοσιακών Οργάνων στη Φιλαρμονική Εταιρία – Ωδείο Πατρών (2010). Ιδρυτής και υπεύθυνος διεύθυνσης και διδασκαλίας είναι ο Γιάννης Παναγιωτόπουλος, καθηγητής παραδοσιακών μουσικών οργάνων και οργανοποιός. Το ρεπερτόριο της ορχήστρας ταξιδεύει από τη Θράκη ως την Κρήτη («Της θάλασσας και της αγάπης – 2012), από το γαλάζιο και την αλμύρα του Αιγαίου («Μεσοπέλαγα αρμενίζω» – 2016), ως τα πλούσια στολίδια και ηχοχρώματα της Πόλης και τα παράλια της Μ. Ασίας («Μούσα άραγε τι τρόπος είναι να σε πω;» – 2013). Παράλληλα, καθιερώθηκαν κάθε χρόνο ως θεσμός οι χριστουγεννιάτικες συναυλίες με κάλαντα και διηγήματα του Δωδεκαημέρου από πολλές περιοχές της Ελλάδας («Να τα πούμε;» – 2012-2017), καθώς επίσης και πασχαλινές συναυλίες σε συνεργασία με διακεκριμένες χορωδίες («Τα Πάθη σου Κύριε» – 2012) και παρουσίαση ύμνων της Μεγάλης Εβδομάδας «εν χορδαίς και φωνάς» σε μελοποιημένη ποίηση του Νίκου Γκάτσου («Επί ξύλου Βλέπουσα» – 2017). Ταυτόχρονα, η ορχήστρα εντρυφά στη μουσική των Ρωμιών Συνθετών της Πόλης κατά τον 17ο αιώνα και τη συμβολή τους στη διαμόρφωση της λόγιας μουσικής της Ανατολής («Ρωμιοί Συνθέτες της Πόλης 17ος-18ος αιώνας» – 2017). Το δυναμικό της ορχήστρας αριθμεί τους είκοσι και πλέον μουσικούς, με πληθώρα παραδοσιακών οργάνων, όπως η πολίτικη λύρα, η κρητική λύρα, το ούτι, το στεριανό λαούτο, το πολίτικο λαούτο, το κανονάκι, η φλογέρα αλλά και όργανα της Δύσης, όπως το βιολί και το κοντραμπάσο.

Απολογιστική Γενική Συνέλευση ΣΤΕΓΗΣ ΕΛΛΗΝΙΚΩΝ ΧΟΡΩΔΙΩΝ
2017-11-26 10:30 | Δημαρχείο Παπάγου – Χολαργού, Περικλέους 55, Χολαργός, Ελλάδα
Αναλυτικές πληροφορίες: http://wp.me/p7mtQQ-1Ay

ΕΤΟΣ KODÁLY - Β' ΣΥΝΑΥΛΙΑ ΩΔΕΙΟΥ KODÁLY
2017-12-03 20:30 - 22:30 | Φιλολογικός Σύλλογος Παρνασσός, Πλατεία Καρύτση, Αθήνα, Αττική, Ελλάδα
Η Πρεσβεία της Ουγγαρίας στην Αθήνα και το Ωδείο Κόνταλυ – Kodály Conservatory (Greece), σε συνεργασία με την Ελληνική Εταιρεία Kodály, διοργανώνουν μεγάλη συναυλία με την συμμετοχή Καθηγητών του Ωδείου, της Παιδικής και της Μικτής Χορωδίας του Ωδείου Kodály, υπό την διεύθυνση του Μιχάλη Πατσέα, συμβάλλοντας στον διεθνή εορτασμό του έτους Kodály (135 χρόνια από την γέννησή του / 50 χρόνια από τον θάνατό του).
Κυριακή 3 Δεκεμβρίου 2017, στις 8.30 μ.μ.,
στην Αίθουσα Συναυλιών του Φιλολογικού Συλλόγου “Παρνασσός”,
Πλατεία Καρύτση, Αθήνα. (Μετρο: Πανεπιστήμιο).
– ΕΙΣΟΔΟΣ ΕΛΕΥΘΕΡΗ –

Θα ερμηνευτούν έργα του Zoltán Kodály:
*Σονάτα για σόλο βιολοντσέλο: Angelos Liakakis
*Επιγράμματα: Φλάουτο: Melina Makri, Σαξόφωνο: Stella Arabatzoglou
*Adagio για βιολί και πιάνο: Βιολί: Maria Michailidou
– Πιάνο: Elke Robersscheuten
Παιδική και Μικτή Χορωδία του Ωδείου Kodály
Βοηθός στη διδασκαλία: George Tziatziafis
Διεύθυνση: Μιχάλης Πατσέας

Μίκης Θεοδωράκης: Αρχιπέλαγος και Κρήτη
2017-12-04 20:00 - 22:00 | ΠΑΛΛΑΣ, Βουκουρεστίου 5, Αθήνα, 10564, Ελλάδα
Μίκης Θεοδωράκης: Αρχιπέλαγος και Κρήτη
Παλλάς, Δευτέρα 4 Δεκεμβρίου 2017, 8:00 μ.μ.
Την Παιδική και την Μικτή Χορωδία του Ωδείου Kodály
διευθύνει ο Μιχάλης Πατσέας.
Σολίστ : Μαίρη Λίντα
Πιάνο – Καλλιτεχνική Διεύθυνση : Τατιάνα Παπαγεωργίου
Ορχήστρα και Μπαλέτο της Όπερας του Κιέβου
Υπό την αιγίδα και με την παρουσία του μεγάλου μας συνθέτη!
(Η συναυλία ήταν προγραμματισμένη για το Ηρώδειο, 9 Οκτωβρίου, αλλά αναβλήθηκε λόγω καιρού)

35ο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΚΑΡΔΙΤΣΑΣ
2017-12-06 - 2017-12-11
Από Τετάρτη 6 έως Κυριακή 10 Δεκεμβρίου 2017 θα πραγματοποιηθεί το 35ο Διεθνές Χορωδιακό Φεστιβάλ Καρδίτσας, κορυφαίος θεσμός του Νομού Καρδίτσας, πρότυπο επαρχιακού Διεθνούς Φεστιβάλ.
Το συγκεκριμένο Χορωδιακό Φεστιβάλ, στο οποίο έχουν λάβει μέρος κορυφαίες χορωδίες από κάθε γωνιά της γης, διακεκριμένες ορχήστρες και σπουδαίοι σολίστ, οργανώνεται από το 1983 στην Καρδίτσα και αποτελεί κορυφαίο καλλιτεχνικό γεγονός, ενώ υλοποιείται υπό την καλλιτεχνική διεύθυνση του Μαέστρου και Καθηγητή Νίκου Ευθυμιάδη. Πάνω από 135 χορωδίες από την Ελλάδα και το Εξωτερικό συμμετέχουν κάθε χρόνο στο Διεθνές Φεστιβάλ Καρδίτσας!
Το 35ο Διεθνές Χορωδιακό Φεστιβάλ Καρδίτσας είναι αφιερωμένο στους κορυφαίους συνθέτες Umberto Giordano (1867-1948) για τα 150 χρόνια από τη γέννησή του, Georg Philipp Telemann (1681-1767) για τα 250 χρόνια από τη γέννησή του, Antonio Lotti (1667-1740) για τα 350 χρόνια από τη γέννησή του, Giovanni Francesco Anerio (1567-1630) για τα 450 χρόνια από τη γέννησή του, Claudio Monteverdi (1567-1643) για τα 450 χρόνια από τη γέννησή του, Gioseffo Zarlino (1517-1590) για τα 500 χρόνια από τη γέννησή του και Heinrich Isaac (1450-1517) για τα 500 χρόνια από το θάνατό του.
Επιπλέον διαθέτει ένα κανονισμό μοναδικό ίσως σε παγκόσμια κλίμακα, γιατί εξασφαλίζει την ταυτόχρονη πραγματοποίηση πολλών πρώτων εκτελέσεων κατόπιν παραγγελίας σε Έλληνες και ξένους συνθέτες βοηθώντας έτσι την σύγχρονη δημιουργία. Ακόμη εξασφαλίζει ένα πολύ μεγάλο αριθμό εκτελεστών, που έρχονται από κάθε γωνιά της Ευρώπης και της οικουμένης.
Θεωρείται το σημαντικότερο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΤΗΣ ΕΛΛΑΔΟΣ με πολλή μεγάλη συμμετοχή ξένων χορωδιών.
Οι πρωτοτυπίες του Φεστιβάλ σε παγκόσμια κλίμακα είναι:
1. Οι Χορωδίες που λαμβάνουν μέρος έχουν την ευχέρεια να παρουσιάσουν έργα συγκεκριμένων εποχών.
2. Στο τέλος κάθε βραδιάς σε ειδική συζήτηση, εφόσον το επιθυμούν, με την Κριτική Επιτροπή οι διευθυντές των χορωδιών δέχονται υποδείξεις για βελτίωση κ.λπ.
3. Οι Χορωδίες δύνανται να εκτελούν και να ερμηνεύουν μεταξύ των άλλων και έργα αρχαίας ελληνικής, βυζαντινής, γρηγοριανής και σύγχρονης ελληνικής μουσικής.
4. Στο τέλος κάθε βραδιάς, όλες οι χορωδίες μαζί ή επιλεγμένα μέλη τους ερμηνεύουν, εφόσον το επιθυμούν, ένα έργο έλληνα ή ξένου συνθέτη σε πρώτη εκτέλεση, το οποίο διευθύνεται κάθε φορά από ένα μέλος της Διεθνούς Κριτικής Επιτροπής του Φεστιβάλ. Με τον τρόπο αυτό οι μαέστροι και οι χορωδίες, ελληνικές και ξένες, για την καλύτερη προετοιμασία των κοινών έργων έχουν την ευκαιρία να συνεργαστούν, να δουλέψουν ΕΡΓΑΣΤΗΡΙΑΚΑ υπό την διεύθυνση διακεκριμένων μαέστρων, σε πολύ αξιόλογα αλλά άγνωστα έργα αποκομίζοντας πολλά τεχνικά οφέλη, ενώ παράλληλα ανανεώνουν και το ρεπερτόριό τους.
5. Τα έργα αυτά Ελλήνων και ξένων συνθετών γράφονται ύστερα από παραγγελία ειδικά για το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ.
6. Το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ εκτός από το Διεθνές Φεστιβάλ Χορωδιών περιλαμβάνει πληθώρα άλλων εκδηλώσεων που συνίστανται σε: βραδιές όπερας, συμφωνικής μουσικής, θρησκευτικής μουσικής σε μοναστήρια, σε εκκλησίες, σε ανοιχτά θέατρα της Λίμνης Πλαστήρα, σε αίθουσες εκδηλώσεων ξενοδοχείων της περιοχής, στην αίθουσα εκδηλώσεων του Ωδείου Ευθυμιάδη, εμφανίσεις φιλαρμονικών, εκθέσεων ζωγραφικής και χαρακτικής κ.ά.
Με τον τρόπο αυτό προβάλλεται διεθνώς η μουσική μας κληρονομιά και παράλληλα δίνεται η ανάλογη σημασία στην μελέτη και ερμηνεία του Γρηγοριανού μέλους.
Για πρώτη φορά παγκοσμίως η βυζαντινή και η αρχαία ελληνική μουσική συμμετέχουν ισότιμα με το γρηγοριανό μέλος και την Αναγεννησιακή πολυφωνία.
Μια άλλη δυνατότητα των χορωδιών είναι να εκτελούν έργα του 15ου και 16ου αιώνα που δίνει στις χορωδίες τη δυνατότητα να μελετήσουν και να εμβαθύνουν στα αριστουργήματα της κλασικής πολυφωνίας. Εκτός από την εκτέλεση έργων ρομαντικών συνθετών, μπορούν να εκτελούν έργα σύγχρονων συνθετών καθώς και παραδοσιακή μουσική κάθε χώρας.
Για την επιτυχία της όλης εκδήλωσης συμβάλλουν η Ιερά Μητρόπολη Θεσσαλιώτιδος και Φαναριοφερσάλων, η Περιφερειακή Ενότητα Καρδίτσας (Περιφέρεια Θεσσαλίας) ο Δήμος Καρδίτσας και η Πανελλήνια Ομοσπονδία Χορωδιών και Διευθυντών Χορωδιών.
Το Φεστιβάλ πραγματοποιείται στο Δημοτικό Κινηματοθέατρο Καρδίτσας, στην αίθουσα εκδηλώσεων του ξενοδοχείου Mouzaki Palace ενώ παράλληλες εκδηλώσεις γίνονται στην Λίμνη Πλαστήρα, σε μοναστήρια της περιοχής και στην αίθουσα εκδηλώσεων του Ωδείου Ευθυμιάδη.
Για περισσότερες πληροφορίες, τον Κανονισμό και τη Δήλωση Συμμετοχής οι ενδιαφερόμενοι μπορούν να απευθύνονται στη Γραμματεία του Φεστιβάλ: Κολοκοτρώνη 38 και Ύδρας Τ.Κ. 43100 Καρδίτσα, Τηλ:24410-75440, 24410-42896, Fax:24410-21970, Ε-mail: nke@otenet.gr
ΛΗΞΗ ΔΗΛΩΣΕΩΝ ΣΥΜΜΕΤΟΧΗΣ 10 ΝΟΕΜΒΡΊΟΥ 2017

Χριστουγεννιάτικη Συναυλία Δήμου Φιλοθέης - Ψυχικού
2017-12-14 20:00
Πέμπτη 14 Δεκεμβρίου 2017, 20:15

Χριστουγεννιάτικο Κοντσέρτο Πολυφωνικής 2017
2017-12-16 - 2017-12-18 | Συνεδριακό και Πολιτιστικό Κέντρο Πανεπιστημίου Πατρών, Λ. Ιπποκράτους, Πανεπιστημιούπολη Ρίου, Πάτρα, Ρίο, 26504, Ελλάδα
Στην τελική ευθεία βρίσκονται οι προετοιμασίες για το μεγάλο εορταστικό θεσμό του ΧΡΙΣΤΟΥΓΕΝΝΙΑΤΙΚΟΥ ΚΟΝΤΣΕΡΤΟΥ της ‘’ΠΟΛΥΦΩΝΙΚΗΣ’’, που φέτος θα πραγματοποιηθεί 16 και 17 Δεκεμβρίου, στο Συνεδριακό και Πολιτιστικό Κέντρο του Πανεπιστημίου Πατρών, στις 8 και στις 7.30 το βράδυ αντιστοίχως.
Οι γιορταστικές και επίσημες αυτές συναυλίες του Οργανισμού της ΠΟΛΥΦΩΝΙΚΗΣ, που ως γνωστόν, αποτελούν τις μεγαλύτερες Χριστουγεννιάτικες συναυλίες της πόλης μας, θα υλοποιηθούν με τη συμμετοχή της ΣΥΜΦΩΝΙΚΗΣ ΟΡΧΗΣΤΡΑΣ ‘’SINFONICA’’, των επιφανών σοπράνων Κάτιας Πάσχου και Ήρας Ζέρβα, της Ακαδημίας χορού Ελένης Μπαλαφούτη, αλλά και χορωδιακών και Ορχηστρικών τμημάτων του Οργανισμού, ήτοι σύνολο 350 ερμηνευτές.
Το Χριστουγεννιάτικο Κοντσέρτο της ΠΟΛΥΦΩΝΙΚΗΣ, θα πραγματοποιηθεί με τη συνδιοργάνωση της ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ και με την ευγενική υποστήριξη του ΠΑΝΕΠΙΣΤΗΜΙΟΥ ΠΑΤΡΩΝ, του ΠΟΛΙΤΙΣΤΙΚΟΥ ΟΡΓΑΝΙΣΜΟΥ ΔΗΜΟΥ ΠΑΤΡΕΩΝ και του ΟΡΓΑΝΙΣΜΟΥ ΛΙΜΕΝΟΣ ΠΑΤΡΩΝ.
Μεγάλοι χορηγοί: ΛΟΥΞ ΜΑΡΛΑΦΕΚΑΣ ΑΒΕΕ, WEST AE, εφημερίδα: ΠΕΛΟΠΟΝΝΗΣΟΣ. Χρυσοί χορηγοί: ΟΛΥΜΠΙΑ ΟΔΟΣ, ΦΡΟΝΤΙΔΑ ΥΓΕΙΑΣ-ιατρική διαγνωστική. Αργυροί χορηγοί: ΚΥΑΝΟΥΣ ΣΤΑΥΡΟΣ ΠΑΤΡΩΝ ΑΕ- Μονάδα χρόνιας αιμοκάθαρσης/ Κωνσταντίνος Τρίγκας, DUR, NEW MEDIA SOFT. Χορηγοί: Πατραϊκή Χαρτοποιία ΑΕ ELITE, ΑΤΕ Χ.Κ.ΧΡΙΣΤΟΠΟΥΛΟΣ, επιχ.ΒΟΧ, ΚΤΕΛ ΑΧΑΪΑΣ. Υποστήριξη: ΔΟΥΒΡΗΣ, MED FRIGO AE, ΜΠΑΧΑΡΙΚΑ ΚΑΓΙΑ, ΟΠΤΙΚΑ ΚΑΡΑΜΟΥΖΗΣ, επιχ. ΛΑΪΝΙΩΤΗ, ΓΡ. ΓΕΝ. ΤΟΥΡΙΣΜΟΥ ΜΑΡΓΕΛΗΣ, FRESH MEAT- Κρεοπωλείο, Ξενοδοχείο ΒΥΖΑΝΤΙΝΟ, Trattoria I SEGRETI DI PASTA. Ειδικοί χορηγοί: Βιβλιοπωλείο DISCOVER, KING GEORGE HALL, Ανθοπωλείο ΚΟΥΤΡΟΥΜΠΑΣ, Ποτοποιία Χάχαλη, Στούντιο Φωτογραφίας: Χάρης Αναγνωστόπουλος.
Χορηγοί επικοινωνίας: Εφημερίδες: ΠΕΛΟΠΟΝΝΗΣΟΣ, Η ΓΝΩΜΗ, ΣΥΜΒΟΥΛΟΣ ΕΠΙΧΕΙΡΗΣΕΩΝ, ΑΧΑΪΚΟΣ ΤΥΠΟΣ, TRIP, NAYΠΑΚΤΙΑ PRESS, ΚΟΣΜΟΣ. Ιστοσελίδες: pelop.gr, the BEST news, PATRAS EVENTS.gr, TEMPO 24.gr, PATRAS tv, imerisios.gr, Juniors Club.gr, dete.gr, Achaia News.gr. Ραδιοφωνικοί σταθμοί: ΕΡΤ ΠΑΤΡΑΣ, ΣΚΑΙ 89.4, Μελωδία 99.2, SPORT24 104.1 Radio Πάτρα, ALPHA PATRAS 94.4, TOP FM 93, ΡΥΘΜΟΣ 94.9, ΡΑΔΙΟ ΠΑΤΡΑ 106.5, ΛΥΧΝΟΣ Ραδιοφωνικός Σταθμός Ι.Μ. ΠΑΤΡΩΝ, UP FM, smart fm 100.7, wave 97.4, melody 88.8, Lepanto radio 101.4. Τηλεοπτικοί σταθμοί: ΙΟΝΙΑΝ, ΛΥΧΝΟΣ, LEPANTO, BEST TV ΑΧΑΪΑΣ.
Τηλεοπτική παραγωγή: ΙΟΝΙΑΝ. Απ’ ευθείας ραδιοφωνική μετάδοση: ΕΡΤ ΠΑΤΡΑΣ.

Χριστουγεννιάτικο Μουσικό Bazaar Rosarte
2017-12-16 16:00 - 19:30
Η βραβευμένη από την Ακαδημία Αθηνών παιδική χορωδία Rosarte, στοχεύοντας πάντα ψηλότερα,ετοιμάζεται να διεκδικήσει μια νέα διάκριση στην επόμενη χορωδιακή Ολυμπιάδα, που θα διεξαχθεί στην Νότια Αφρική στην πόλη Tshwane της Pretoria. (10th world choir games – Tshwane, South Africa 4-14/7/2018).
Η συμμετοχή μας αυτή τελεί υπό την ΑΙΓΙΔΑ ΤΗΣ ΑΥΤΟΥ ΕΞΟΧΟΤΗΤΟΣ ΤΟΥ ΠΡΟΕΔΡΟΥ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ΚΥΡΙΟΥ ΠΡΟΚΟΠΙΟΥ ΠΑΥΛΟΠΟΥΛΟΥ.
Η Rosarte είναι ήδη κάτοχος δύο χρυσών Ολυμπιακών μεταλίων (World choirgames GRAZ 2008 & RIGA 2014).
Ο στόχος μας είναι εξαιρετικά δύσκολος λόγω των δυσβάσταχτων εξόδων που θα επωμιστούν οι οικογένειές μας.
Στα πλαίσια των δράσεων μας για την υποστήριξη αυτής μας της προσπάθειας, προγραμματίζουμε μια σειρά από εκδηλώσεις.
Το Σάββατο και την Κυριακή 16 &17 Δεκεμβρίου ’17 οργανώνουμε ένα ΧΡΙΣΤΟΥΓΕΝΝΙΑΤΙΚΟ ΜΟΥΣΙΚΟ ΜΠΑΖΑΑΡ🎵
Στο ΠΟΛΙΤΙΣΤΙΚΟ ΚΕΝΤΡΟ ” ΜΕΛΙΝΑ”, Ηρακλειδών 66, ΘΗΣΕΙΟ
στο παλαιό πιλοποιείο του ΠΟΥΛΟΠΟΥΛΟΥ, ( στάση ΜΕΤΡΟ: ΚΕΡΑΜΕΙΚΟΣ).
ΩΡΑ: ΣΑΒΒΑΤΟ 16/12: 10:00-20:00
ΚΥΡΙΑΚΗ 17/12:10:00-18:30
Σε αυτόν τον πανέμορφο και ιστορικό χώρο του Δ.Αθηναίων, θα έχετε την ευκαιρία να παρακολουθήσετε ΑΝΟΙΧΤΗ ΠΡΟΒΑ των τμημάτων της Rosarte, καθώς και να στηρίξετε την χορωδία μας αγοράζοντας από το μπαζάαρ μας, ενώ θα ακούτε ζωντανά τις αγγελικές φωνές των χορωδών μας!
ΑΝΟΙΧΤΗ ΠΡΟΒΑ Rosarte
Σάββατο 16 Δεκεμβρίου 2017
Τμήμα 4 ( παιδικό – νεανικό)
16:00-16:30
16:30-17:00
17:00-17:30
17:30-18:00
18:30-19:00
19:00-19:30
ΚΥΡΙΑΚΗ 17 Δεκεμβρίου 2017
Τμήματα 1-2-3( φωνητικής προετοιμασίας και παιδικό)
11:30-12:00
12:00-12:30
(Διάλειμμα)
13:00-13:30
13:30-14:00
Καθώς και το παιδικό/νεανικό μας τμήμα:
15:00-15:30
15:30-16:00
16:30-17:00
( διάλειμμα)
17:30-18:00
18:00-18:30
Θα τηρηθεί σειρά προτεραιότητας στην παρακολούθηση των προβών.
Δηλώστε ώρα προτίμησης στην κα Αλαφούζου. (6977247494)
ΣΤΟΙΧΕΙΑ ΕΠΙΚΟΙΝΩΝΙΑΣ ROSARTE
www.rosarte.gr
FACEBOOK & YOUTUBE: ROSARTE CHILDREN’S CHOIR
e mail: rosartechildrenschoir@gmail.com

Η Παιδική Χορωδία Ωδείου Kodály με την ΚΟΑ στο ΜΜΑ: Καρυοθραύστης
2017-12-16 20:30 - 2017-12-17 23:30
Η Παιδική Χορωδία Ωδείο Κόνταλυ – Kodály Conservatory (Greece)
(διδασκαλία Μιχάλης Πατσέας)
συμμετέχει με την Κρατική Ορχήστρα Αθηνών,
στις 16 & 17 Δεκεμβρίου 2017, στις 20.30, στο Μέγαρο Μουσικής Αθηνών:
” Ένας αλλιώτικος Καρυοθραύστης” για μικρούς και μεγάλους.
Animation χορεύουν στους ρυθμούς των μελωδιών του Τσαϊκόφσκυ
και ζωντανεύουν το ομώνυμο παραμύθι, με τη βοήθεια των “1895 Cinematic Creations”.
Διεύθυνση : Νίκος Χαλιάσας

e-tickets http://www.megaron.gr/default.asp?pid=5&la=1&evID=3827
The Kodály Conservatory Children’s Choir (director: Michalis Patseas)
is taking part in the great production of the Athens State Orchestra:
“Tschaikovsky: Nutcracker.”
16 & 17 December (8.30) at Megaron – The Athens Concert Hall.
The unforgettable melodies of Tchaikovsky will come alive,
just like our story’s Nutcracker, through an imaginative animation that will move children and adults alike.

ΧΡΙΣΤΟΥΓΕΝΝΙΑΤΙΚΟ ΚΟΝΣΕΡΤΟ "ΧΡΙΣΤΟΣ ΕΤΕΧΘΗ"
2017-12-17 19:00

Η Μικτή Χορωδία Ωδείου Kodály με το Ensemble 1619 MAGNIFICAT
2017-12-17 19:30 - 21:30 | 6ο Δημοτικό σχολείο Μεταμόρφωσης, Πάρνηθος 20, Μεταμόρφωση, Αττική, 144 52
«Magnificat anima mea»
Κυριακή 17 Δεκεμβρίου 2017, 19.30.
6ο Δημοτικό σχολείο Μεταμόρφωσης,
Πάρνηθος 20, 144 52. (Αίθουσα Πολλαπλών Χρήσεων)
ΕΙΣΟΔΟΣ ΕΛΕΥΘΕΡΗ
Έργα: Charpentier, Vivaldi, Buxtehude, Biber, Bach.
ΣΟΛΙΣΤΕΣ
Νάντια Φιόρου, Αναστασία Συμεωνίδου, σοπράνο.
Νίκος Σπανάτης, κόντρα-τενόρος. Γιάννης Φίλιας, τενόρος.
Δημοσθένης Χρ. Σταυριανός, βαρύτονος.
ENSEMBLE 1619 – Early music on period instruments :
Maria Kaluzhskikh, Gabriele Toscani, μπαρόκ βιολί.
Αλίζια Μαλασιώτη, Μαρία Κολέτου, φλάουτο dolce.
Fabiola Ojeda, μπαρόκ βιολοντσέλο.
Τσέμπαλο και διεύθυνση: Γεράσιμος Χοϊδάς

Μικτή Χορωδία του Ωδείου Kodály
Διεύθυνση : Μιχάλης Πατσέας
https://www.facebook.com/events/1421312557968102/

Και επί γης ειρήνη (Θρησκευτική Συναυλία)
2017-12-18 19:30
Αγία Παρασκευή, 18 Δεκεμβρίου 2017.
